b"\n_START_ARTICLE_\n\xc3\x89mile Gu\xc3\xa9pratte\n_START_SECTION_\n\xc5\xbdivljenjepis\n_START_PARAGRAPH_\nPotem ko je leta 1868 kon\xc4\x8dal \xc5\xa1tudij na Lyc\xc3\xa9e imp\xc3\xa9rial v Brestu, je 1. oktobra 1871 vstopil v \xc3\x89cole navale, kjer je kon\xc4\x8dal \xc5\xa1olanje leta 1874; 5. oktobra 1847 je tako postal pomorski \xc4\x8dastnik. 1. decembra 1877 je bil povi\xc5\xa1an v Enseigne de vaisseau. Sprva je slu\xc5\xbeil v Tuniziji na krovu FS Marengo, nato pa je bil poslan na torpedni te\xc4\x8daj; naslednja zadol\xc5\xbeitev je bila kot torpedni \xc4\x8dastnik na FS Amiral Duperr\xc3\xa9. Leta 1889 je prejel svoje prvo poveljstvo, a je bil \xc5\xbee leta 1891 poslal kot drugi \xc4\x8dastnik na FS Forfait; nato je postal poveljnik topnja\xc4\x8de Caronade, ru\xc5\xa1ilca in kri\xc5\xbearke Foudre ter bil povi\xc5\xa1an v \xc4\x8din capitaine de vaisseau._NEWLINE_Leta 1905 je postal poveljnik kri\xc5\xbearke Jeanne d'Arc in leta 1909 oklepne kri\xc5\xbearke Edgar Quinet; na krovu slednje je med njegovim poveljstvom potoval tudi predsednik Armand Falli\xc3\xa8res. 2. septembra 1912 je bil povi\xc5\xa1an v kontraadmirala. Po izbruhu prve svetovne vojne je postal poveljnik eskadre starih bojnih ladij v Sredozemlju, ki so podpirale britansko Sredozemsko floto med bitko za Dardanele. 10. oktobra 1915 je bil povi\xc5\xa1an v viceadmirala, s \xc4\x8dimer so ga odstranili iz bojnega poveljstva; slednje zato ker je veljal za neu\xc4\x8dakanega poveljnika._NEWLINE_30. avgusta 1918 se je upokojil iz voja\xc5\xa1ke slu\xc5\xbebe in se posvetil politiki. Kot pripadnik levice je bil 16. novembra 1919 izvoljen v Nacionalno skup\xc5\xa1\xc4\x8dino Francije, kjer se je predvsem posvetil parlamentarnim zadevam o vojni mornarici. Iz politiki se je upokojil leta 1924."